sagorsarker/bangla-wikipedia huggingface dataset:
দীপ্তি ভটনাগর

দীপ্তি ভটনাগর (জন্ম: ৩০শে সেপ্টেম্বর ১৯৬৭) হলেন একজন ভারতীয় প্রাক্তন চলচ্চিত্র অভিনেত্রী এবং মডেল। ১৯৯৫ সালে সঞ্জয় গুপ্তার "রাম শাস্ত্র"তে অভিনয়ের মাধ্যমে তিনি অভিনয় জগতে পদার্পণ করেছিলেন; উক্ত চলচ্চিত্রে তিনি জ্যাকি শ্রফ এবং মনীষা কৈরালার মতো অভিনয়শিল্পীদের সাথে অভিনয় করেছেন। তাঁর বেশ কয়েকটি পরিচিত কাজের মধ্যে রয়েছে "পেলে সানাদাদি" নামক একটি তেলুগু চলচ্চিত্র, "ইনফার্নো" নামক মার্কিন চলচ্চিত্র এবং "মন" নামক বলিউড চলচ্চিত্র।
দীপ্তি ভটনাগর ১৯৬৭ সালের ৩০শে সেপ্টেম্বর তারিখে ভারতের উত্তর প্রদেশের মিরাটে জন্মগ্রহণ করেছিলেন। তিনি দিল্লি থেকে তাঁর প্রাথমিক শিক্ষা সম্পন্ন করেছেন এবং পরবর্তীতে তিনি মিরাট বিশ্ববিদ্যালয়ে পড়াশোনা করেছেন। উত্তর প্রদেশের মিরাট শহরে তাঁর হস্তশিল্প কারখানার প্রচারের জন্য একটি ভাল বিজ্ঞাপন সংস্থা খুঁজতে ১৯৯২ সালে তিনি মুম্বই চলে আসেন।
১৯৯২ সালে, যখন ভটনাগর মুম্বইতে তাঁর হস্তশিল্পের প্রচার করছিলেন, তখন তিনি "রূপমিলন'স শাড়িস" এর প্রেস বিজ্ঞাপনের জন্য একজন মডেল হিসেবে একটি চুক্তি স্বাক্ষর করার সুযোগ পেয়েছিলেন এবং সেই বিজ্ঞাপনে কাজ করার পর তিনি আরও ১২টি বিজ্ঞাপনে কাজ করার চুক্তি স্বাক্ষর করেন। তিনি হস্তশিল্প কারখানা পরিচালনায় তাঁর আগ্রহ ছেড়ে দিয়ে পেশাদার মডেলিং জগতে প্রবেশ করেন। তিনি ১৯৯০ সালে "ইভস সাপ্তাহিক প্রতিযোগিতা" জয়লাভ করেছেন। এর পরেই তিনি সিঙ্গাপুরে বিভিন্ন আন্তর্জাতিক ফ্যাশন অনুষ্ঠানের জন্য মডেলিং করার সুযোগ পেয়েছিলেন।
১৯৯৮ সালে, ভটনাগর "ইয়ে হ্যায় রাজ" নামক একটি টেলিভিশন অনুষ্ঠানে অংশগ্রহণ করেছিলেন; যেখানে তিনি রুবি ভাটিয়ার পরিবর্তে একজন শক্ত ও ঋজু পুলিশের চরিত্রে অভিনয় করেছেন। ২০০১ সালে, তিনি ভ্রমণভিত্তিক টেলিভিশন "যাত্রার" প্রযোজনা করেছেন। এই অনুষ্ঠানটি একটি ধর্মীয় ভ্রমণ গাইড অনুষ্ঠান ছিল; যেটি স্টার প্লাসে সম্প্রচারিত হতো। অতঃপর তিনি "মুসাফির হুঁ ইয়ারোঁ" নামে আরেকটি ভ্রমণভিত্তিক অনুষ্ঠানের কাজ করেছেন। তিনি উভয় অনুষ্ঠানেই একজন উপস্থাপক হিসেবে উপস্থিত হয়েছিলেন। "মুসাফির হুঁ ইয়ারোঁ" অনুষ্ঠানের জন্য ৬ বছরের তিনি প্রায় ৮০-টিরও বেশি দেশে ভ্রমণ করেছিলেন। অতঃপর তিনি তাঁর নিজস্ব প্রযোজনা সংস্থা, দীপ্তি ভটনাগর প্রোডাকশনস শুরু করেছিলেন; যার মধ্যে স্বর প্রক্ষেপন (ডাবিং), সম্পাদনা এবং প্রাক-প্রযোজনার সুবিধা রয়েছে। টেলিভিশন ধারাবাহিকে অভিনয় করার পর তাঁর প্রচুর ভক্ত হয়েছিল।
ভটনাগর রনদীপ আর্যের ("মুসাফির হুঁ ইয়ারোঁ" অনুষ্ঠানটির পরিচালক ছিলেন) সাথে বিবাহ বন্ধনে আবদ্ধ হয়েছেন। তাঁদের দুটি পুত্র রয়েছে; একজন হচ্ছে শুভ (২০০৩ সালের ২৫শে জুলাই তারিখে জন্মগ্রহণ করেছে), যে উডস্টক স্কুলে পড়াশোনা করে এবং অন্যজন হচ্ছে শিব।
চট্টগ্রাম বন্দর রেলওয়ে স্টেশন

চট্টগ্রাম বন্দর রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার চট্টগ্রাম সিটি কর্পোরেশনের বন্দর থানায় অবস্থিত একটি রেলওয়ে স্টেশন। চট্টগ্রাম বন্দরের পণ্য আনা নেওয়ার জন্য এই স্টেশন ব্যবহৃত হয়।
১৮৯৯-১৯১০ সালের মধ্যে চট্টগ্রাম পোর্ট কমিশনার ও আসাম বেঙ্গল রেলওয়ে যুক্তভাবে চারটি স্থায়ী জেটি নির্মাণ করে । ১৯১০ সালে চট্টগ্রাম বন্দরের সাথে রেলওয়ে সংযোগ সাধিত হয়। এসময় চট্টগ্রাম বন্দর রেলওয়ে স্টেশন তৈরি করা হয়।
চট্টগ্রাম বন্দর রেলওয়ে স্টেশন দিয়ে মালবাহী ট্রেন চলাচল করে।
সমীক্ষা ভটনাগর

সমীক্ষা ভটনাগর হলেন একজন ভারতীয় অভিনেত্রী, যিনি ২০১৪ সাল পর্যন্ত স্টার প্লাস এবং জি টিভিতে বিভিন্ন হিন্দি টেলিভিশন ধারাবাহিকে অভিনয় করেছেন। তিনি তাঁর অভিনীত বেশিরভাগ ধারাবাহিকে মূল চরিত্রে অভিনয় করেছিলেন। তিনি ২০১৫ সালে মুক্তিপ্রাপ্ত মধুর ভান্ডারকরের "ক্যালেন্ডার গার্লস" এ একটি বিশেষ চরিত্রে অভিনয় করেছিলেন, এই চলচ্চিত্রে অভিনয়ের মাধ্যমে তিনি বলিউড জগতে অভিষেক করেছেন। অতঃপর ২০১৭ সালে তিনি ববি দেওলের বিপরীতে শ্রেয়াস তালপাড়ে পরিচালিত চলচ্চিত্র "পোস্টার বয়েজে" সুরজ মুখী চরিত্রে অভিনয় করেছিলেন; এই চলচ্চিত্রে তিনি প্রথমবারের মতো কোন বড় অভিনেতার বিপরীতে মূল চরিত্রে অভিনয় করেন।
সমীক্ষা ভটনাগর ভারতের উত্তরাখণ্ডের দেরাদুনে জন্মগ্রহণ করেছিলেন এবং সেখানেই তাঁর শৈশব অতিবাহিত করেছেন। তিনি শৈশব থেকেই শাস্ত্রীয় কত্থক নৃত্য এবং শাস্ত্রীয় সংগীত শিখেছিলেন। একই আবেগের সঙ্গে, নৃত্য নিয়ে কিছু করতে, তিনি দিল্লিতে চলে আসেন। এটিকে তিনি তাঁর জীবনের একটি শিক্ষার স্তর হিসাবে বিবেচনা করেন এবং এই সময়ে তিনি যে সকল অভিজ্ঞতার সম্মুখীন হয়েছেন তার কারণে তিনি এই সময়কালকে স্বর্ণকাল হিসেবে আখ্যায়িত করেন। তিনি ২০০৮ সালে প্রধান নৃত্য পরিচালক হিসাবে একটি নৃত্য একাডেমি প্রতিষ্ঠা করেছিলেন এবং এটি ২০১০ সাল পর্যন্ত কার্যকর ছিল।
শাস্ত্রীয় নৃত্য নিয়ে দিল্লিতে কাজ অন্বেষণের পরে, সমীক্ষা মুম্বইতে অভিনয়ের জন্য সুযোগ খুঁজছিলেন। তিনি নৃত্যের পাশাপাশি একজন অভিনেত্রী হওয়ার স্বপ্ন দেখতেন। তিনি জি টিভি এবং স্টার প্লাসে প্রচারিত বেশ কয়েকটি টেলিভিশন ধারাবাহিকে অভিনয় করার মাধ্যমে টেলিভিশন জগতে অভিষেক করেন। তিনি স্টার প্লাসে প্রচারিত জনপ্রিয় টেলিভিশন ধারাবাহিক "এক বীর কি আরদাস... বীরা"য় মূল চরিত্রে অভিনয়ের মাধ্যমে সকলের নজরে আসেন। অতঃপর তিনি কালার্স টিভিতে প্রচারিত "উত্তরণ", লাইফ ওকেতে প্রচারিত "দেবোঁ কে দেব... মহাদেব", সনি সাবে প্রচারিত "বাল বীর" এবং জি টিভিতে প্রচারিত "কুমকুম ভাগ্যের""" মতো জনপ্রিয় টেলিভিশন ধারাবাহিকে অভিনয় করেন।
অভিনয়ের প্রতি তাঁর আগ্রহ তাঁকে বলিউডের জগতেও নিয়ে গিয়েছিল। ২০১৫ সালে তিনি মধুর ভান্ডারকরের "ক্যালেন্ডার গার্লসে" একটি বিশেষ চরিত্রে অভিনয় করার সুযোগ পেয়েছিলেন। এই চলচ্চিত্রে তিনি একজন ব্যবসায়ী মহিলার চরিত্রে অভিনয় করেছিলেন, যা সমালোচকদের দ্বারা খুব প্রশংসিত হয়েছিল। এরপরে সমীক্ষা ভটনাগর শ্রেয়াস তালপাড়ে পরিচালিত "পোস্টার বয়েজে" শুটিং শেষ করেন, যেখানে তিনি সানি দেওল, ববি দেওলের পাশাপাশি শ্রেয়াস তালপাড়ের সাথে অভিনয় করার সুযোগ পেয়েছিলেন। এই চলচ্চিত্রে তিনি ববি দেওলের বিপরীতে সুরজ মুখীর চরিত্রে অভিনয় করেছেন। এই চলচ্চিত্রটি ২০১৭ সালের ৮ই সেপ্টেম্বর তারিখে মুক্তি পেয়েছিল।
সঙ্গনিরোধ

সঙ্গনিরোধ বা সঙ্গরোধ বলতে কোনও সংক্রামক ব্যাধি বা মহামারির বিস্তার প্রতিরোধ করার উদ্দেশ্যে মানুষের মুক্তভাবে চলাচল এবং কখনও কখনও কোনও বিশেষ দ্রব্যাদির পরিবহনের উপর আরোপিত নিষেধাজ্ঞাকে বোঝায়। একে ইংরেজি পরিভাষাতে কোয়ারেন্টিন () বলা হয়। যদি কেউ সংক্রামক রোগে আক্রান্ত হওয়ার ঝুঁকিতে থাকে এবং যদি তাকে নিশ্চিতভাবে রোগনির্ণয় করার সুযোগ না থাকে, তখন রোগ এবং অসুস্থতা নিয়ে আলোচনা করার পাশাপাশি তাকে/তাদেরকে সঙ্গনিরোধ অবস্থায় রাখা হয়। সঙ্গনিরোধ ও অন্তরণ (Isolation আইসোলেশন) দুইটি কাছাকাছি ধারণা। তবে এই দুইয়ের মধ্যে সূক্ষ্ম পার্থক্য আছে। সঙ্গনিরোধ হলো সম্ভাব্য (কিন্তু নিশ্চিত নয় এমন) ঝুঁকিপূর্ণ রোগীকে সাবধানতাবশত আলাদা করে রাখা। অন্যদিকে নিশ্চিতভাবে আক্রান্ত এবং সংক্রমিত ব্যক্তিকে সুস্থ জনগোষ্ঠী থেকে সম্পূর্ণভাবে আলাদা করে রাখার নামই অন্তরণ (বা বিচ্ছিন্নকরণ বা পৃথককরণ)।
সঙ্গনিরোধকে "করদোঁ সানিতের" (cordon sanitaire) অর্থাৎ স্বাস্থ্যবেষ্টনীর বিকল্প হিসেবে ব্যবহার করা হয়। এই দুইটি পদগুচ্ছই একে অপরের কাছাকাছি; তবে স্বাস্থ্যবেষ্টনী বা করদোঁ সানিতের বলতে সুনির্দিষ্টভাবে সংক্রামক ব্যাধির বিস্তার থামাবার জন্য কোনও নির্দিষ্ট ভৌগোলিক এলাকার মানুষজনের চলাচলকে বাধা দেওয়াকে বোঝায়।
একটি মত অনুসারে ইংরেজি "কোয়ারেন্টিন" পারিভাষিক শব্দটি ইতালীয় শব্দ "কোয়ারান্তিনা" () থেকে এসেছে, যার অর্থ "চল্লিশ (দিন)"। মধ্যযুগে ১৫শ শতকে বিউবনিক প্লেগ রোগের মহামারির সময়ে রোগাক্রান্ত অঞ্চল থেকে আগত জাহাজদেরকে ইউরোপের বিভিন্ন বন্দরে ৪০ দিনের জন্য পৃথক করে রাখা হত।
২০১৯ করোনাভাইরাস রোগের মহামারি বিশ্বব্যাপী ছড়িয়ে পড়লে সক্ষম নাগরিকদের নিজগৃহে বা দরকার হলে নিজকক্ষে থাকতে উৎসাহিত করা হয়, যাতে কোভিড-১৯ রোগের সংক্রমণ ছড়িয়ে পড়া প্রতিরোধ করা যায়। এই পদক্ষেপ বা ব্যবস্থাটিকে "নিজগৃহে সঙ্গনিরোধ" বা "স্বেচ্ছা সঙ্গনিরোধ" বলা হয়। ইংরেজিতে একে "সেলফ কোয়ারেন্টিন", "হোম কোয়ারেন্টিন", "সেলফ আইসোলেশন", "হোম আইসোলেশন", ইত্যাদি নামে ডাকা হয়। অস্ট্রেলিয়ার সরকারের স্বাস্থ্য মন্ত্রণালয়ের একটি নির্দেশনাসূচি অনুযায়ী কোনও ব্যক্তি নিম্নলিখিত মানদণ্ডগুলি পূরণ করলে নিজগৃহে সঙ্গনিরোধ করতে উৎসাহিত করা যায়:
অন্য একটি উৎস অনুযায়ী নিজের জন্য নির্ধারিত স্থান ছাড়া পরিবারের অন্য সদস্যদের ব্যবহার করা স্থান যেমন রান্নাঘর এমনকি একসাথে বৈঠক বা গল্প করতে যাওয়া উচিত নয়।
কোনও প্রতিষ্ঠানের কোনো কর্মচারী সংক্রামক ব্যাধিতে আক্রান্ত হলে তাকে "সঙ্গনিরোধ ছুটি" () দেয়া হয়ে থাকে। প্রতিষ্ঠানের অন্য কর্মচারীদের স্বাস্থ্যরক্ষার স্বার্থে এরূপ ছুটি দেয়া হয়ে থাকে। সাধারণত প্রতিষ্ঠানের কর্তৃপক্ষ স্ব-উদ্যোগে এই ছুটি মঞ্জুর করে। আক্রান্ত ব্যক্তিকে পূর্ণ বেতনে এই ছুটি মঞ্জুর করা হয়। সংশ্লিষ্ট কর্মচারী পূর্ণ সুস্থ হয়ে ঝুঁকিমুক্ত হলে চিকিৎসকের দেয়া প্রত্যয়নপত্র প্রদর্শন সাপেক্ষে পুনরায় তাকে কাজে যোগ দেয়ার অনুমতি দেয়া হয়।
বিব্বো

বিব্বো (১৯০৬ – ১৯৭২) হিন্দি/উর্দু চলচ্চিত্রে কাজ করা একজন ভারতীয় এবং পাকিস্তানি গায়িকা-অভিনেত্রী ছিলেন।
১৯৩৩ সালে ভারত বিভাজনের পরে, পাকিস্তানে যাওয়ার আগে ১৯৩৩ থেকে ১৯৪৭ সাল পর্যন্ত বিব্বো ভারতীয় চলচ্চিত্রে অভিনয় করেছিলেন। তিনি অজন্তা সিনেটোন লিমিটেডের মাধ্যমে তাঁর অভিনয় জীবনের শুরু করেছিলেন। ১৯৩৩ সালে, তিনি এম ডি ভাবনানী এবং এ পি পি কাপুরের মতো পরিচালকদের সাথে কাজ করছেন। দেবিকা রাণী, দুর্গা খোটে, সুলোচনা, মেহতাব, শান্তা আপ্তে, সবিতা দেবী, লীলা দেসাই এবং নাসিম বানুর মতো অভিনেত্রীর পাশাপাশি তিনি ১৯৩০-এর দশকের শীর্ষস্থানীয় একজন অভিনেত্রী ছিলেন। তাঁকে "১৯৩০ এবং ১৯৪০-এর দশকের অন্যতম গুরুত্বপূর্ণ নারী তারকা" হিসাবে উল্লেখ করা হয়েছিল। মির্জা মোশাররফ এবং কমলা কর্ণাতকীর গাওয়া "গরিব কে লাল" (১৯৯৯) চলচ্চিত্রের একটি জনপ্রিয় গানের লাইনে তাঁকে উল্লেখ করা হয়েছিল; লাইনটি ছিল "তুঝে বিব্বো কহুঁ কে সুলোচনা" (অনুবাদ: আমি তোমাকে বিব্বো বলবো না সুলোচনা)। এই গানটির সুর করেছিলেন সাঘীর আসিফ এবং লিখেছেন রাফি কাশ্মিরি। এই গানে তাঁর সাথে উক্ত সময়ের আরেক জনপ্রিয় সুলোচনার নাম উল্লেখ করা হয়েছে। এই প্রথমবারের মতো বিখ্যাত অভিনয়শিল্পীদের নাম কোনও চলচ্চিত্রের গানের পংক্তিতে ব্যবহৃত হয়েছিল।
১৯৩৪ সালে, তিনি মহিলা হিসাবে তিনি প্রথম "আদল-এ-জাহাঙ্গীরের" জন্য সংগীত রচনা করেছিলেন। এর পরে "তালাশ-এ-হক" নামক চলচ্চিত্রে অভিনেত্রী নার্গিসের মা জদ্দানবাই সংগীত রচনা করেছিলেন। তিনি "কাজাক কি লাড়কি" (১৯৩৭) নামে অন্য আরেকটি চলচ্চিত্রের সংগীত পরিচালনার দায়িত্ব পালন করেছেন।
তিনি মাস্টার নিসর, সুরেন্দ্র এবং কুমারের মতো অভিনেতাদের সাথে কাজ করেছিলেন। তিনি তাঁদের সাথে একটি জনপ্রিয় কাজের সম্পর্ক গড়ে তুলেছিলেন। সুরেন্দ্রর সাথে তিনি"মনমোহন" (১৯৩৬), "জাগিরদার" (১৯৩৭), "গ্রামোফোন সিঙ্গার" (১৯৩৮), "ডায়নামাইট" (১৯৩৮) এবং "লেডিস ওনলি" (১৯৩৯)-এর মতো চলচ্চিত্রে অভিনয় করেছেন। তাঁদের জুটি দর্শকেরা দারুণভাবে পছন্দ করতো। তাঁর প্রথম ছবিটি ছিল ১৯৩৩ সালে মুক্তিপ্রাপ্ত "রঙ্গিলা রাজপুত", পরবর্তীতে"মায়াজাল" নামক চলচ্চিত্রে অভিনয় করেছেন। তিনি ১৯৩৩ থেকে ১৯৪৭ সাল পর্যন্ত ভারতের প্রধান অভিনেত্রী হিসাবে প্রায় ৩০টি চলচ্চিত্রে কাজ করেছিলেন; যার মধ্যে প্রায় সবগুলো চলচ্চিত্রে তিনি মূল চরিত্রে অভিনয় করেছেন। অতঃপর তিনি পার্শ্ব চরিত্রেও অভিনয় করা শুরু করেছিলেন।
তিনি পাকিস্তানি চলচ্চিত্র "জহর-ই-ইশক" (১৯৫৮) অভিনয়ের জন্য "সেরা অভিনেত্রী" বিভাগে নিগার পুরস্কার অর্জন করেছিলেন।
জগন্নাথপুর ইউনিয়ন, কুমারখালী

জগন্নাথপুর ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলার একটি প্রশাসনিক অঞ্চল। এটি ৩৮.১২ কিমি২ (১৪.৭২ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৫৮২ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৪টি।
সদকী ইউনিয়ন

সদকী ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলার একটি প্রশাসনিক অঞ্চল। এটি ৫৯.৯৬ কিমি২ (২৩.১৫ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,৭০৮ জন। ইউনিয়নটিতে মোট গ্রামের সংখ্যা ৩৪টি ও মৌজার সংখ্যা ২৫টি।
নন্দলালপুর ইউনিয়ন

নন্দলালপুর ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলার একটি প্রশাসনিক অঞ্চল। এটি ৬৯.৯৩ কিমি২ (২৭.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪০,১৩৮ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ১৯টি।
চাপড়া ইউনিয়ন

চাপড়া ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলার একটি প্রশাসনিক অঞ্চল। এটি ৬০.৮৬ কিমি২ (২৩.৫০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৪,৮২০ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ১৯টি।
বাগুলাট ইউনিয়ন

বাগুলাট ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলার একটি প্রশাসনিক অঞ্চল। এটি ৬০.৪২ কিমি২ (২৩.৩৩ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,২৩৮ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ১৬টি।
স্ট্যান্ড বাই মি ডোরেমন ২

স্ট্যান্ড বাই মি ডোরেমন ২ হচ্ছে একটি জাপানি ত্রিমাত্রিক অ্যানিমে চলচ্চিত্র যা, ডোরেমন মাঙ্গা সিরিজের দ্বিতীয় বিশেষ ত্রিমাত্রিক চলচ্চিত্র হিসেবে মুক্তি প্রাপ্ত হয়েছে।এই চলচ্চিত্রটির অধিকাংশ বিষয় ২০০০ সালে মুক্তিপ্রাপ্ত এবং ২০০২ সালে মুক্তিপ্রাপ্ত সংক্ষিপ্ত চলচ্চিত্র এর উপর ভিত্তি করে নির্মিত হয়েছে।
৭ আগস্ট ২০২০- এ চলচ্চিত্রটি মুক্তি দেয়ার পরিকল্পনা থাকলেও বিশ্বব‍্যাপী করোনা ভাইরাস ছড়িয়ে পড়ার ফলে চলচ্চিত্রটির মুক্তি দেয়া হয়নি। ৭ আগস্ট ২০২০ তারিখে ডোরেমনের সাধারণ ও ৪০ তম চলচ্চিত্র মুক্তি দেয়া হয়, যা করোনা ভাইরাসের কারণে ৬ মার্চ ২০২০ তারিখে মুক্তি দেয়া সম্ভব হয়নি।অবশেষে,এই ত্রিমাত্রিক চলচ্চিত্রটি ২০ নভেম্বর,২০২০ তারিখ মুক্তি পেয়েছে।
যদুবয়রা ইউনিয়ন

যদুবয়রা ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলার একটি প্রশাসনিক অঞ্চল। এটি ৬৯.৯৩ কিমি২ (২৭.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪০,১০৮ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ১৯টি।
চাঁদপুর ইউনিয়ন, কুমারখালী

চাঁদপুর ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলার একটি প্রশাসনিক অঞ্চল। এটি ৪৪.০৩ কিমি২ (১৭.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,৯৫৭ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ১৪টি।
পান্টি ইউনিয়ন

পান্টি ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলার একটি প্রশাসনিক অঞ্চল। এটি ২৫.৯০ কিমি২ (১০.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৫,৪৪৯ জন। ইউনিয়নটিতে মোট গ্রামের সংখ্যা ২১টি ও মৌজার সংখ্যা ১৯টি।
সানরাইজ প্রি ক্যাডেট স্কুল
বিন্দু

বিন্দু নানুভাই দেসাই (জন্ম: ১৭ই এপ্রিল ১৯৪১; শুধুমাত্র বিন্দু নামে বেশি পরিচিত) হলেন একজন ভারতীয় অভিনেত্রী, যিনি ১৯৭০-এর দশকের একজন জনপ্রিয় অভিনেত্রী ছিলেন। তিনি তাঁর চার দশক ধরে ব্যপ্ত অভিনয় জীবনে ১৬০টিরও বেশি চলচ্চিত্রে অভিনয় করেছেন, যার মধ্যে সাতটির জন্যফিল্মফেয়ার পুরস্কারের জন্য মনোনয়ন পেয়েছিলেন। তিনি "কটি পতঙ্গ" (১৯৭০) -এ শবনম চরিত্রে এবং প্রেম চোপড়ার বিপরীতে তাঁর চলচ্চিত্রে অভিনয়ের জন্য সবচেয়ে বেশি স্মরণীয় হয়ে আছেন।
বিন্দু ব্রিটিশ ভারতের বোম্বে রাজ্যের বালসাদ জেলার একটি ছোট্ট গ্রাম হনুমান ভাগড়ায় চলচ্চিত্র প্রযোজক নানুভাই দেসাই এবং জ্যোৎস্নার ঘরে জন্মগ্রহণ করেছিলেন। তিনি তাঁর ভাইবোনদের সাথেই তাঁর শৈশব অতিবাহিত করেছিলেন। যখন বিন্দুর বয়স মাত্র ১৩ বছর তখন তাঁর বাবা মারা যান এবং পরিবারের বড় মেয়ে হওয়ার কারণে অর্থ উপার্জনের বোঝা তাঁর কাঁধেই এসে পড়েছিল।
বিন্দু ১৯৬২ সালে তাঁর প্রথম চলচ্চিত্র "আনপড়" এ কিরণ চরিত্রে অভিনয় করেছিলেন। ১৯৭৯ সালে তিনি "ইত্তেফাক" এ রেনুর চরিত্রে এবং"দো রাস্তে" তে নীলা চরিত্রে অভিনয় করেছিলেন। দুটি ছবিই বক্স-অফিসে জনপ্রিয় হয়েছিল এবং তারপরে বিন্দু এই দুটি চলচ্চিত্রে অভিনয়ের জন্য ফিল্মফেয়ার পুরস্কারের জন্য প্রথম মনোনয়ন পেয়েছিলেন। ১৯৭২ সালে, তিনি "দাস্তান" চলচ্চিত্রে মালা চরিত্রে অভিনয় করেছিলেন এবং এই চলচ্চিত্রটির জন্য ফিল্মফেয়ার পুরস্কারের জন্য তৃতীয় মনোনয়ন পেয়েছিলেন। ১৯৭২ সালে, বিন্দু "অভিমান" ছবিতে চিত্রা হিসাবে অভিনয় করেছিলেন। এই চলচ্চিত্রটিও উক্ত সময়ের বক্স-অফিসে জনপ্রিয়তা পেয়েছিল, সেই সময়ে বিন্দুর অভিনয় সকলের দ্বারা প্রশংসিত হয়েছিল। এই চলচ্চিত্রে তাঁর অভিনয় তাঁকে ফিল্মফেয়ার পুরস্কারের জন্য চতুর্থ মনোনয়ন পেতে সাহায্য করেছিল। তারপরে, ১৯৭৪ সালে, তিনি "হবস" নামক চলচ্চিত্রে কামিনী চরিত্রে এবং "ইমতিহান" এ রীতার চরিত্রে অভিনয় করেছিলেন। দুটি ছবিই বাণিজ্যিকভাবে সফল হয়েছিল এবং এর জন্য বিন্দু আরও দুটি ফিল্মফেয়ারের মনোনয়ন পেয়েছিলেন। ১৯৭৬ সালে তিনি অর্জুন পণ্ডিতের সরলা চরিত্রে অভিনয় করেছিলেন এবং যার জন্য তিনি ফিল্মফেয়ার পুরস্কারের জন্য সর্বশেষ মনোনয়ন পেয়েছিলেন। সর্বোপরি তিনি একজন দুর্দান্ত অভিনেত্রী।
বিন্দু ১৯৬৯ সালে "ইত্তেফাক" এবং "দো রাস্তে" নামক দুটি চলচ্চিত্রে অভিনয়ের সুযোগ পান। অতঃপর তিনি শক্তি সামন্তের "কটি পতঙ্গ" (১৯৭০)-এর মধ্য দিয়ে তাঁর জীবনের সাফল্যের গল্প লিখেছেন।
বিন্দু তাঁর শৈশবের বন্ধু এবং প্রতিবেশী চম্পকলাল জাভেরির সাথে বিবাহ বন্ধনে আবদ্ধ হয়েছিলেন। জানা যায় যে তাঁদের একটি সন্তান হয়েছিল, সে এখন মৃত। তিনি বর্তমানে পুনের কোরেগাঁও পার্কে থাকেন।
চরসাদীপুর ইউনিয়ন

চরসাদীপুর ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলার একটি প্রশাসনিক অঞ্চল। এটি ৬৪.৪১ কিমি২ (২৪.৮৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,৭৩২ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ১০টি। কুষ্টিয়া জেলা হতে পদ্মা নদী দ্বারা বিচ্ছিন্ন একটি ইউনিয়ন। কুষ্টিয়া জেলা পদ্মার দক্ষিণ পাড়ে হলেও সাদীপুর, ইউনিয়নটি পাবনা সদর উপজেলা সংলগ্ন পদ্মার উত্তর পাড়ে
হাটশ হরিপুর ইউনিয়ন

হাটশ হরিপুর ইউনিয়ন বাংলাদেশের খুলনা বিভাগের কুষ্টিয়া জেলার কুষ্টিয়া সদর উপজেলার একটি ইউনিয়ন পরিষদ। এটি ৫১.৮০ বর্গ কি.মি. (২০.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪২,৫৭৫ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ৯টি। ইউনিয়নটি একটি নদী বিধৌত এলাকা। কুষ্টিয়া জেলার সর্ববৃহৎ ইউনিয়ন এটি।পদ্মা এবং গড়াই নদী ইউনিয়নটিকে তিন দিক থেকে বেষ্টন করে রয়েছে। কুষ্টিয়া শহরের কোল ঘেঁষে থাকা ইউনিয়নটির সাথে ২০১৭ সালে গড়াই নদীর উপর হরিপুর সেতু নির্মাণ হওয়ার ফলে যোগাযোগ ব্যবস্থার ব্যপক উন্নতি হয়েছে।
হাটশ হরিপুর ইউনিয়ন
পঞ্চি বোরা

পঞ্চি বোরা হলেন আসামের একজন ভারতীয় টেলিভিশন অভিনেত্রী এবং মডেল। তেলুগু চলচ্চিত্র জগতে কাজ করার পূর্বে তিনি "কয়ামত" এবং "কিতনি মস্ত হ্যায় জিন্দেগী" ধারাবাহিকের মূল চরিত্রে অভিনয় করেছেন।
পঞ্চি বোরা ভারতের আসামের বাসিন্দা। তাঁর বাবা একজন অবসরপ্রাপ্ত সেনা কর্মকর্তা, যিনি অবসর গ্রহণের পরে পুনেতে বসবাস শুরু করেন। পঞ্চি শৈশবে আইনজীবী হতে চেয়েছিলেন এবং এর লক্ষ্যে পুনের আইএলএস আইন কলেজে ভর্তি হন। কলেজে অধ্য্যনের প্রথম বর্ষে তিনি বেশ কয়েকটি টেলিভিশন বিজ্ঞাপনে একজন মডেল হিসেবে কাজ করেছেন। 
পঞ্চি তাঁর মায়ের সাথে টাটা ইন্ডিকমের একটি বাণিজ্যিক বিজ্ঞাপনে কাজ করেছিলেন। অতঃপর তিনি ক্যাডবেরির বিজ্ঞাপনে মডেলিং করেছেন।
বালাজী টেলিফিল্মের প্রধান একতা কাপুর তাঁর এই বিজ্ঞাপনটি দেখে তাঁকে এমটিভি ইন্ডিয়াতে প্রচারিত প্রথম টেলিভিশন ধারাবাহিক "কিতনি মস্ত হ্যায় জিন্দেগী" র জন্য অডিশন দিতে বলেছিলেন। তিনি এই টেলিভিশন ধারাবাহিকের অন্যতম প্রধান শীর্ষস্থানীয় চরিত্রে অনন্যা পুরী (যিনি একজন রেডিও জকি হিসেবে কাজ করেন) হিসেবে অভিনয় করেছেন। "কিতনি মস্ত হ্যায় জিন্দেগী" তে অভিনয় করার পর, তিনি অভিনয় জগৎ থেকে একটি ছোট বিরতি নিয়েছিলেন এবং স্নাতক শেষ করার সিদ্ধান্ত নিয়েছিলেন। তিনি আইন সংক্রান্ত পড়াশোনা ছেড়ে দিয়ে পুনের ফার্গুসন কলেজে ভর্তি হন, সেখানে তিনি স্নাতক ডিগ্রি অর্জন করেন। একতা কাপুর তারপরে আবার বালাজী টেলিফিল্মের টেলিভিশন ধারাবাহিক "কয়ামত" এর একটি চরিত্রে অভিনয়ের জন্য তাঁর সাথে যোগাযোগ করেছিলেন। বোরা বলেছিলেন যে প্রাথমিকভাবে তিনি এই চরিত্রে আগ্রহী ছিলেন না তবে একতা কাপুর তাঁর কাছে কাহিনীটি তুলে ধরার পরে তিনি এটিকে আকর্ষণীয় মনে করেন এবং এই চরিত্রে অভিনয়ের জন্য রাজি হয়ে যান। তিনি কয়ামত ধারাবাহিকে প্রাচী নামক কেন্দ্রীয় চরিত্রে অভিনয় করেছিলেন; এই চরিত্র সম্পর্কে বোরা বলেছিলেন যে, "চরিত্রটি একজন সরল, খুব লজ্জাবতী মেয়ের এবং এর সাথে আমি আমার পরিবারের মিল খুঁজে পাই"। তিনি আরও বলেন যে, "বাস্তব জীবনে এই চরিত্রটি আমার বিপরীত চরিত্র"। কয়ামতের পরে তিনি স্টার প্লাসে প্রচারিত জনপ্রিয় টেলিভিশন ধারাবাহিক "বিড আই" তে অভিনয় করেছেন। ২০১০ সালে, রাশিয়ায় থাকাকালীন, তিনি "দ্য হিন্দু - দ্য ইন্ডিয়ান" শীর্ষক ইংরেজি ভাষার রুশ টেলিভিশনের প্রযোজনায় তৈরিকৃত অনুষ্ঠানের প্রধান নারী চরিত্রে অভিনয়ের জন্য নির্বাচিত হন। তিনি এই ধারাবাহিকে মায়া নামে একটি ভারতীয় মেয়ে চরিত্রে অভিনয় করেছিলেন, যাকে তিনি "অত্যন্ত আধ্যাত্মিক" হিসাবে বর্ণনা করেছিলেন। এই চলচ্চিত্রের জন্য বোরা উত্তর ভারত এবং মস্কোর কিছু অংশে শুটিং করেছিলেন। ২০১২ সালে, তিনি "গুমরাহ: এন্ড ইনোসেন্সে" অভিনয় করেছেন, যেখানে তিনি একটি মজাদার প্রেমময় মেয়ে নীলমের চরিত্রে অভিনয় করেছিলেন, যে ডিজাইনার হওয়ার আকাঙ্ক্ষা করেছিল।
২০১১ সালে তেলুগু চলচ্চিত্র "আকাশামে হাদ্দু"তে অভিনয়ের মাধ্যমে তিনি পূর্ণ দৈর্ঘের চলচ্চিত্রে আত্মপ্রকাশ করেছিলেন। এই চলচ্চিত্রে তাঁর অভিনয় সম্পর্কে দ্য হিন্দু লিখেছে, "পঞ্চি বোরা খুব সুন্দরী এবং খুব সহজেই এই চরিত্রে নিজেকে মানিয়ে নিয়েছে"। তাঁর দ্বিতীয় চলচ্চিত্রটি "উ কোদাথারা? উলিক্কি পাদাথারা?," এতে তিনি নন্দমুরি বালাকৃষ্ণের সাথে জুটি বেঁধেছিলেন। "যামিনী চন্দ্রশেখর" এ তিনি যামিনী (যিনি একজন প্রত্নতত্ত্বের ছাত্রী) নামক কেন্দ্রীয় চরিত্রে অভিনয় করেছিলেন।
বারখাদা ইউনিয়ন

বারখাদা ইউনিয়ন বাংলাদেশের খুলনা বিভাগের কুষ্টিয়া জেলার কুষ্টিয়া সদর উপজেলার একটি বিলুপ্ত ইউনিয়ন পরিষদ। ২০১৫ সালে ইউনিয়নটি কুষ্টিয়া পৌরসভা আয়তন বাড়ানোর সময় এই ইউনিয়নটি বিলুপ্ত হয়ে যায়। এটি ৫৯.৫৭ বর্গকিলোমিটার (২৩.০০ বর্গমাইল) এলাকা জুড়ে অবস্থিত ছিল এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫৩,৮১৭ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ৯টি।
মজমপুর ইউনিয়ন

মজমপুর ইউনিয়ন বাংলাদেশের খুলনা বিভাগের কুষ্টিয়া জেলার কুষ্টিয়া সদর উপজেলার একটি বিলুপ্ত ইউনিয়ন পরিষদ। ২০১৫ সালে ইউনিয়নটি কুষ্টিয়া পৌরসভা আয়তন বাড়ানোর সময় এই ইউনিয়নটি বিলুপ্ত হয়ে যায়। এটি এলাকা জুড়ে অবস্থিত ছিল এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৭৪৯ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ৯টি।
বটতৈল ইউনিয়ন

বটতৈল ইউনিয়ন বাংলাদেশের খুলনা বিভাগের কুষ্টিয়া জেলার কুষ্টিয়া সদর উপজেলার একটি ইউনিয়ন পরিষদ। এটি ৪৪.৯৯ কিলোমিটার (১৭.৩৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৩,৮১৭ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ৩টি।
বর্তমান বটতৈল ইউনিয়ন পরিষদ পূর্বে আলমপুর ইউনিয়নের অংশ ছিল। পরবর্তিতে জগতি ইউনিয়ন পরিষদ হিসাবে ১৯৭৮ সাল হইতে কার্যক্রম চালু হয়। পরবর্তীতে জগতি ইউনিয়নের আংশিক কুষ্টিয়া পৌরসভার অন্তভূক্ত হওয়ায় গত ৪/২/১০ ইং তারিখ হইতে বটতৈল ইউনিয়ন হিসাবে কার্যক্রম পরিচালিত হচ্ছে।
পূর্বের চেয়ারম্যানবৃন্দের তালিকা:
বটতৈল ইউনিয়নে ০৯টি ওয়ার্ড রয়েছে। এগুলো হলো:
বটতৈল ইউনিয়নে একটি স্বাস্থ্য ও পরিবার কল্যান কেন্দ্র রয়েছে। এর অবস্থান কবুরহাট হাইস্কুল ও কবুরহাট বাজারের মাঝামাঝিতে। এখানে বিনামূল্যে মা ও শিশু স্বাস্থ্য সেবা, ইপিআই গর্ভবর্তী, ডেলিভারী, গর্ভোত্তর অস্থায়ী ও দীর্ঘমেয়াদী পরিবার পরিকল্পনা পদ্ধতি দেওয়া হয়।
এছাড়াও বটতৈল ইউনিয়নে কমিউনিটি ক্লিনিক রয়েছে যেখানে গ্রামীন তৃণমূল পর্যায়ে জনগনকে স্বাস্থ্য সেবা দেওয়া হচ্ছে।
বাংলাদেশের অন্যান্য অঞ্চলের মত কুষ্টিয়াতেও প্রধানত ধান, পাট, আখ, ভূট্টা, পিয়াজ, রসুন, ডাল, তৈলবীজ ইত্যাদি চাষ করা হয়। এছাড়াও এখানে মনোহারী সবজি ও ফল উৎপাদন হয়
অর্থ গচ্ছিত রাখা, অর্থ লেনদেন করা, বিভিন্ন ধরনের ঋণসেবা প্রদান, দীর্ঘমেয়াদি বিনিয়োগ নিশ্চিত করা, এসএমইর উন্নয়নসহ নানাবিধ কার্যক্রমে ব্যাংকিং খাত সবচেয়ে বড় ভূমিকা পালন করে থাকে
বর্তমানে বটতৈল ইউনিয়নে জনতা ব্যাংক, খাজানগর শাখা কার্যক্রম পরিচালনা করছে।
অত্র ৪নং বটতৈল ইউনিয়ন পরিষদ এলাকায় এনজিও এর কোন প্রতিষ্ঠান নেই। বিভিন্ন এনজিও গ্রামে গিয়ে অসহায় মানুষের মাঝে ঋন কার্যক্রম প্রদান করে থাকে ।
যেমনঃ-
কিয়াম এগ্ৰো ফিড, মেসার্স কর্ণফুলী অটো ফ্লাওয়ার মিলস, দিবা এগ্রো বেইস ইন্ডাস্ট্রি, যাফর ফুড প্রোডাক্টস, জাহানারা এগ্রো ফুড প্রোডাক্টস লিঃ, সুবর্ণা এগ্রো ফুড প্রোডাক্ট লিঃ, গড়াই এগ্রো ফুড প্রোডাক্টস এছাড়া খাজাননগরে প্রচুর রাইচ মিল রয়েছে।
কেডজি স্টেশন (সিটিএ বাদামী লাইন)

কেডজি সিটিএ-এর বাদামী লাইনের একটি 'এল' স্টেশন। এটি একটি ভূমি স্তরের স্টেশন, যা শিকাগোর অ্যালবানি পার্ক এলাকায় ৪৬৪৮ উত্তর কেডজিতে অবস্থিত এবং এটি ৪৮৪৯ উত্তর স্পোলডিং এভিনিউতে সহায়ক প্রবেশদ্বার হিসাবে কাজ করে। সংলগ্ন স্টেশনগুলি হ'ল কিম্বল, উত্তর পশ্চিমে মাইলের প্রায় এক তৃতীয়াংশ (০.৫৩৬ কিমি) এবং ফ্রান্সিস্কো, যা পূর্বের এক মাইল (০.৫৩৬ কিমি) এর এক তৃতীয়াংশ দূরে অবস্থিত।
 
কেডজি স্টেশনটি মূলত উত্তর পশ্চিম উত্তোলিত রেলপথের রেভেনসউড লাইনের অংশ হিসাবে ১৯০৬/০৭ সালে নির্মিত হয়। স্টেশন ঘরটি ১৯৭৫ সালে প্রতিস্থাপন করা হয় এবং বাদামী লাইন সক্ষমতা এক্সপেনশন প্রকল্পের অংশ হিসাবে ২০০৬ সালে পুরো স্টেশনটি ভেঙে পুনর্নির্মাণ করা হয়। ১৬ আগস্ট, ২০০৬ সালে খোলা নতুন স্টেশনটি আটটি রেলগাড়িযুক্ত ট্রেনকে ধারণ বা সমর্থন করতে পারে এবং এটি এডিএ সাপেক্ষ। ১ অক্টোবর, ২০০৯ সালে এই স্টেশনের পার্কিং বন্ধ ছিল।
ইন্দ্রানী আইকথ গ্যালটসেন

ইন্দ্রানী আইকাথ গ্যালটসেন (১৯৫২-১৯৯৯) একজন ভারতীয় ঔপন্যাসিক এবং কলাম লেখক ছিলেন।
তিনি ১৯৫২ সালে বিহারের চাইবাসায় জন্মগ্রহণ করেছিলেন এবং তিনি তার বাবার বাড়ির প্রাচীরের বাইরের অবক্ষয় দারিদ্র্য, দুর্নীতি ও ক্ষুধা থেকে আশ্রয় নিয়ে তিনি একটি বিশেষ সুযোগে লালিত-পালিত হয়েছিলেন। তিনি নিউ ইয়র্ক সিটির বার্নার্ড কলেজে পড়াশোনা চালিয়ে যাওয়ার আগে এবং ভারত ছেড়ে যাওয়ার আগে কাছের শহর জামশেদপুরের একটি প্রিমিয়ার ক্যাথলিক স্কুল - লরেটো কনভেন্ট স্কুলে পড়াশোনা করেছিলেন।
ছোট করে তার বিবাহ দেওয়া হয়েছিল এবং তারপর তার বিবাহবিচ্ছেদ হয়ে যায়। তারপরে তিনি কলকাতায় চলে আসেন, সেখানে পুরুষদের পারম্পর্য হিসাবে তাকে উজ্জীবিত করা হয়েছিল। কোন একজন ভারতীয় সেনা অফিসারকে তাঁর কথ্য ইংরাজির "পাঞ্জাবী উচ্চারণ" বলে অভিযোগ করা হয়েছিল, ভারতীয় সেনা তার এই কথাকে অগ্রাহ্য করেছিলেন। চূড়ান্তভাবে তিনি তিব্বতি বংশোদ্ভূত চা-বাগানের মালিকের সাথে আবার বিবাহ করেছিলেন এবং আসামের উত্তর-পূর্ব রাজ্যের দার্জিলিংয়ের উঁচুতে অবস্থিত একটি স্থানে চলে আসেন।
তিনি সেখানে একটি হোটেল চালিয়েছিলেন এবং তিনটি উপন্যাস রচনা করেছেন: "ডটারস অফ দ্য হাউস", "ক্রেনস মর্নিং" (১৯৯৩) এবং "হোল্ড মাই হ্যান্ড, আই এম ডাইিং", সর্বশেষ তাঁর আত্মহত্যার পরে মরণোত্তর প্রকাশিত হয়েছে। 
ইন্দ্রাণী খুশবন্ত সিং নামে একটি বিখ্যাত ভারতীয় চিঠি লেখেন। যিনি অনেক চিঠি লেখককে উৎসাহিত করে তাঁর চিঠিগুলির উত্তর দিয়েছিলেন। তিনি তাঁর কাছে প্রথম উপন্যাসটি অধ্যায়-পর-অধ্যায় পাঠিয়েছিলেন এবং তিনি তাকে ভারতের পেঙ্গুইন প্রধান ডেভিড ডেভিডারের কাছে উল্লেখ করেছিলেন।
প্রকাশের পরপরই এটি স্পষ্ট হয়ে যায় যে তাঁর দ্বিতীয় উপন্যাস "ক্রেইনস মর্নিং" ইংরেজি ঔপন্যাসিক এলিজাবেথ গডেজ "দ্য রোজমেরি ট্রি" থেকে কপি করেছিলেন। যা ১৯৫৬ সালে হোডার অ্যান্ড স্টাফটন লন্ডনে প্রকাশ করেছিলেন। ওয়াশিংটন পোস্ট ফরেন সার্ভিসের মলি মুর লিখেছেন: "আইকাথ-গ্যালটসেন কোনও ভারতীয় গ্রামে সরঞ্জামটি পুনর্নির্মাণ করেছিলেন। নাম পরিবর্তন করে এবং হিন্দুতে ধর্ম পরিবর্তন করেছিলেন তবে প্রায়শই গল্পকের কথার মতো করে রেখেছিলেন"। চৌর্যবৃত্তিটি যখন উন্মোচিত হয়েছিল, তখন "ক্রেইন মর্নিং" নামে ভারতে পেঙ্গুইন বই এবং মার্কিন যুক্তরাষ্ট্রে ব্যালেন্টাইন বইয়ে প্রকাশিত হয়েছিল কিন্তু যুক্তরাজ্যে এখনও তা প্রকাশিত হয়নি।
চৌর্যবৃত্তি আবিষ্কারের অনেকদিন পরে ১৯৯৪ সালে সোডিয়াম ফসফেট বা ইঁদুরের বিষ খায়ে তিনি আত্মহত্যা করার চেষ্টা করেন এবং পরে তিনি মারা যান। মৃত্যুর আগে তিনি তার বাবার পৈতৃক বাড়িতে ফিরে এসেছিলেন যেখানে তিনি নিজের মা ও বোনের বিরুদ্ধে সম্পত্তি নিয়ে বিতর্কিত লড়াইয়ে জড়িত ছিলেন।
খুশবন্ত সিংহ তাঁর সম্পর্কে তাঁর জীবন " "ওমেন অ্যান্ড মেন ইন মাই লাইফ"" বইটিতে লিখেছিলেন। যা তিনি তাকে উৎসর্গ করেছিলেন।
প্রিয়াঙ্কা বোস

প্রিয়াঙ্কা বোস হলেন একজন ভারতীয় চলচ্চিত্র অভিনেত্রী এবং মডেল। তিনি মঞ্চে এবং চলচ্চিত্রে উভয় স্থানে অভিনয় করেছেন। তিনি পুরস্কারপ্রাপ্ত ইতালীয় চলচ্চিত্র "গঙ্গোর" এ অভিনয়ের জন্য সবচেয়ে বেশি পরিচিত। প্রিয়াঙ্কা "লাভ সেক্স অর ধোঁকা", "সরি ভাই!", "জনি গদ্দার" এবং "গুজারিশের" মতো চলচ্চিত্রে ছোট চরিত্রে অভিনয়ের মাধ্যমে বলিউডে প্রবেশ করেছেন। প্রধান চরিত্রে তাঁর প্রথম চলচ্চিত্রটি ছিল ২০১০ সালে মুক্তিপ্রাপ্ত ইতালীয় পরিচালক ইটালো স্পিনেলির পরিচালনায় "গঙ্গোর"। তিনি এই চলচ্চিত্রে একটি উপজাতি নারীর চরিত্রে অভিনয় করে অভিনেত্রী হিসেবে তাঁর জীবন শুরু করেন এবং "নিউ জার্সিতে" তাঁর অভিনয়ের জন্য তিনি "সেরা অভিনেত্রী" বিভাগে "নিউ জার্সি ইনডিপেন্ডেন্ট সাউথ এশিয়ান ফিল্ম ফেস্টিভ্যালে" পুরস্কার লাভ করেন।
২০১০ সালে ইটালো স্পিনেলি পরিচালিত "গঙ্গোর" নামক চলচ্চিত্রে প্রিয়াঙ্কা প্রধান অভিনেত্রী হিসাবে অভিনয় করেছিলেন। এই চলচ্চিত্রের কাহিনী প্রশংসিত ভারতীয় লেখক মহাশ্বেতা দেবীর একটি ছোটগল্প "চোলি কে পিছে" থেকে গৃহীত। এই চলচ্চিত্রে তাঁর অভিনয়ের জন্য প্রিয়াঙ্কা বেশ কয়েকটি পুরস্কার লাভ করেছেন।
২০১৩ সালে, প্রিয়াঙ্কা "তানিশক" এর (যেটি একটি গহনা ভিত্তিক প্রতিষ্ঠান) জন্য একটি বিজ্ঞাপনে একজন মডেল হিসেবে উপস্থিত হয়েছিলেন। এই বিজ্ঞাপনে তিনি একটি মহিলার চরিত্রে উপস্থিত হয়েছিলেন, যার একটি মেয়ে আছে। এখানে তিনি পুনরায় বিবাহ করে সকলের দৃষ্টি আকর্ষণ করেছিলেন। এই বিজ্ঞাপনটি "উদ্ভাবনমূলক", "সাহসী" এবং "অনন্য" হিসেবে টুইটার এবং ফেসবুকে প্রচার করা হয়েছিল; যা উক্ত সময়ের কথা বলার একটি প্রধান বিষয়ে পরিনত হয়েছিল। এই বিজ্ঞাপনটি ইউটিউবে তিন লক্ষেরও বেশি বার দেখা হয়েছিল।
তিনি ২০১২ সালে দিল্লি গণধর্ষণের উপর ভিত্তি করে দক্ষিণ আফ্রিকার নাট্যকার ইয়েল ফারবারের রচনা ও পরিচালনায় "নির্ভয়া" নাটকটির প্রচারণার জন্য বিশ্ব ভ্রমণ করেছিলেন। বেশ প্রশংসিত এই নাটকটি "এডিনবার্গ ফেস্টিভাল ফ্রঞ্জ" এবং "অ্যামনেস্টি ইন্টারন্যাশনাল ফ্রিডম অফ এক্সপ্রেশন পুরস্কার" অনুষ্ঠানে স্কটসম্যান ফ্রঞ্জ ফার্স্ট পুরস্কার এবং হেরাল্ড অ্যাঞ্জেল পুরস্কার লাভ করেছে।
গৌতম ঘোষ পরিচালিত "শূন্য অংক" চলচ্চিত্রে কঙ্কনা সেন শর্মার সাথেও প্রিয়াঙ্কা অভিনয় করেছেন। "গুলাব গ্যাং" নামে অন্য আরেকটি চলচ্চিত্রে তিনি মাধুরী দীক্ষিত এবং জুহি চাওলার সাথে অভিনয় করেছেন। পরিচালক অভিনব তিওয়ারি পরিচালিত "ওয়াস", পরিচালক জেফরি ডি ব্রাউন পরিচালিত "সোল্ড", দেবাশিস মাখিজা পরিচালিত "উঙ্গা" নামক চলচ্চিত্রে অভিনয় করেছেন। এই চলচ্চিত্রগুলো সমালোচকদের ইতিবাচক প্রতিক্রিয়া গ্রহণের পাশাপাশি বেশ কয়েকটি উৎসবে প্রদর্শিত হয়েছে।
গারথ ডেভিস পরিচালিত "লায়ন" চলচ্চিত্রে প্রিয়াঙ্কা নিকোল কিডম্যান, নওয়াজউদ্দিন সিদ্দিকী এবং দেব প্যাটেলের মতো অভিনয়শিল্পীদের সাথে অভিনয় করেছেন। তিনি "পাপীপেট পিকচার্স" নামে একটি প্রযোজনা সংস্থা শুরু করেছেন, যা হিপনোট্রাইবের জন্য "ডার্ক অ্যান্ড ডেলিশিয়াস"সহ বেশ কয়েকটি স্বল্প দৈর্ঘ্যের চলচ্চিত্র এবং মিউজিক ভিডিও পরিচালনা এবং প্রযোজনার কাজ করেছে। এছাড়াও এই প্রযোজনা সংস্থাটি মিকি ম্যাক্লেয়ারির "বার্টেন্ডার" এবং কৈলাশ খেরের "কৈলাশা" ত কাজ করেছে।
২০১৬ সালে, প্রিয়াঙ্কা ভালচন্দ্র কদম ও ঊষা নায়েকের সাথে মারাঠি চলচ্চিত্র "হাফ টিকিট" এ অভিনয় করেছেন। তামিল চলচ্চিত্র "কাকা মুত্তাইয়ের" পুনঃনির্মাণ, হাফ টিকিট চলচ্চিত্রটি ২০১৭ সালের চেক প্রজাতন্ত্রের ৫৭তম জ্লিন আন্তর্জাতিক চলচ্চিত্র উৎসবে ইকুয়েমনিকাল জুরি পুরস্কার গ্রহণ করেছে। এটি হায়দ্রাবাদের ইন্ডিউড কার্নিভাল ২০১৬-এর দ্বিতীয় সংস্করণে ইন্ডিউড পানোরামা প্রতিযোগিতা বিভাগের স্ক্রিনিংয়ের জন্যও পাঠানো হয়েছিল।
বায়ারফ্রিঞ্জেন্স

বায়ারফ্রিঞ্জেন্স হলো কোনো বস্তুর প্রতিসরাঙ্ক থাকার একটি আলোকিক বৈশিষ্ট্য যা সমবর্তন এবং আলোর বিস্তারের দিকের ওপর নির্ভর করে। এই আলোকিক ধারণার বস্তুগুলিকে বলা হয় বায়ারফ্রিঞ্জেন্ট (বা বায়ারফ্র‍্যাক্টিভ)। বায়ারফ্রিঞ্জেন্সকে প্রায়সই বস্তুর প্রতিসরণাঙ্কের সর্বোচ্চ পার্থক্যের ভিত্তিতে গণনা করা হয়। প্রায়শই অ-ঘনকাকৃতির স্ফটিকের গঠন গঠন সম্পন্ন স্ফটিকগুলি বায়ারফ্রিঞ্জেন্ট হয়, যেমন যান্ত্রিক পীড়নের অধীন প্লাস্টিক।
বায়ারফ্রিঞ্জেন্স যুগ্ন প্রতিসরণের কারণ যাদ্দারা, বায়ারফ্রিঞ্জেন্ট বস্তুর আপতিত কোনো আলোক রশ্মি কিছুটা ভিন্ন রাস্তা বেছে নেয় এবং দুইটি রশ্মিতে বিভক্ত হয়ে যায়। এই ক্রিয়াটি ১৬৬৯ সালে একজন ডেনিস বিজ্ঞানি র‍্যাসমুস বারটালিন কর্তৃক প্রথম বর্ণিত হয়, যিনি অন্যতম সবচেয়ে শক্তিশালী বায়ারফ্রিঞ্জেন্স সম্পন্ন ক্যালসাইট স্ফটিকে ইহা পর্যবেক্ষণ করেন। যদিও, ১৯ শতকের আগে অগাস্টিন-জিন ফ্রিনেল কর্তৃক মেরুকরণের মাধ্যমে, আলোকে অনুপ্রস্থ মেরুকরণ (তরঙ্গ ভেক্টরের দিকের সাথে উল্লম্ব) ক্ষেত্র সম্পন্ন তরঙ্গ হিসেবে উপলব্ধি করা এর ব্যাখ্যা দেওয়া হয়নি।
সবথেকে সরল বায়ারফ্রিঞ্জেন্সকে একাক্ষ হিসেবে ব্যাখ্যা করা হয় যার অর্থ হলো, সেখানে আলোকিক ধারণার নিয়ন্ত্রণের জন্য শুধুমাত্র একটি অভিমূখ বিদ্যমান, যেহেতু এর উলম্ব সকল অভিমূখ (বা একটি নির্দিষ্ট কোনে) আলোকিকভাবে সমান। ফলে এর অক্ষ বরাবর ঘোরালেও এর আলোকিক বৈশিষ্টের পরিবর্তন হয় না। বস্তুটির এই বিশেষ অভিমুখ, আলোক অক্ষ হিসেবে পরিচিত। আলোক অক্ষের সমান্তরালে বিস্তৃত আলোক রশ্মিটি (যার সমবর্তন আলোক অক্ষের সাথে উলম্ব) ইহার বৈশিষ্ট্যসূচক সমবর্তন নির্বিশেষে একটি প্রতিসরণাঙ্ক কর্তৃক নিয়ন্ত্রিত হয়। ভিন্ন দিকে বিস্তৃত রশ্মির ক্ষেত্রে একটি রৈখিক সমবর্তন থাকে যা অক্ষের সাথে উলম্ব হয় এবং এই সমবর্তন সম্পন্ন রশ্মিকে বলা হয় সাধারণ রশ্মি এবং এটিও সেই একই প্রতিসরণাঙ্ক কর্তৃক নিয়ন্ত্রিত হয়।
তথাকথিত দ্ব্যক্ষ স্ফটিকের ক্ষেত্রে বিষয়টি যথেষ্ট কঠিন।
সারুলিয়া ইউনিয়ন

সারুলিয়া ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।
ডেমরা থানাধীন সারুলিয়া ইউনিয়নটির উত্তরে রয়েছে ঢাকা ডেমরা মহাসড়ক, পশ্চিমে মাতুয়াইল ইউনিয়ন, দক্ষিণে নারায়ণগঞ্জ সিটি করপােরেশন এবং পূর্বে রয়েছে শীতলক্ষা নদী।
সারুলিয়া ইউনিয়নটি একটি নতুন ইউনিয়ন পরিষদ, পূর্বে ইহা মাতুয়াইল ইউনিয়ন এর একটি অংশ ছিল। ২০০৩ সনে নির্বাচনের মাধ্যমে সারুলিয়া ইউনিয়ন এর কার্যক্রম শুরু হয়।
০৯ টি ওয়ার্ড নিয়ে সারুলিয়া ইউনিয়ন গঠিত হয়।
হেমচন্দ্র ঘোষ

হেমচন্দ্র ঘোষ (জন্ম ২৪ অক্টোবর ১৮৮৪ - মৃত্যু ৩১ অক্টোবর ১৯৮০) ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বিশিষ্ট বিপ্লবী এবং মুক্তিসংঘের প্রতিষ্ঠাতা ছিলেন।
হেমচন্দ্র ঘোষের পৈত্রিক নিবাস ছিল বানারীপাড়ার গাভা গ্রামে। তবে তার পিতা মথুরানাথ ঘোষ ঢাকার আইনজীবী ছিলেন। তিনি ঢাকায় জন্মগ্রহণ করেন। তিনি ছাত্রাবস্থায় ঢাকার জুবিলি স্কুলের সশস্ত্র আন্দোলনে আকৃষ্ট হন। তার শরীরচর্চার গুরু ছিলেন শ্যামাকান্ত ও পরেশনাথ। লাঠিখেলার দীক্ষা বিপ্লবী পুলিনবিহারী দাসের কাছে।
হেমচন্দ্র ঘোষ ১৯০১ সালে রাজনৈতিক জীবন শুরু করেন। উল্লাসকর দত্তের সাহায্যে বারীন ঘোষের সঙ্গে তার যোগাযোগ হয় এবং তিনি অনুশীলন ও যুগান্তরগোষ্ঠীর সঙ্গে সংযোগ রেখে তিনি নতুন দল গঠনের প্রেরণা অনুভব করেন। ১৯০৫ সালে শ্রীশ পাল, হরিদাস দত্ত, গুণেন ঘোষ, রাজেন গুহ, মাখন চক্রবর্তী, খগেন দাস, বিভূতি বসু, নিকুঞ্জ সেন, সুরেন বর্ধন প্রমুখ সহযোগিদের নিয়ে মুক্তিসংঘ গঠন করেন। তিনি ছিলেন দলের বড়দা এবং হরিদাস দত্ত মেজদা। ১৯০৬ সালে হেমচন্দ্র ঘোষ কলকাতায় এসেছিলেন শ্রী অরবিন্দ, ব্রহ্মবান্ধব উপাধ্যায়, বিপিন পাল মতো বিখ্যাত বিপ্লবীদের সাথে দেখা করতে। কলকাতায় মুক্তি সংঘের একটি শাখা শ্রীশ পাল শুরু করেছিলেন। তিনি এবং তার বিপ্লবী সংগঠন অর্থাৎ মুক্তিসংঘের সহযোগিতায় কিছু বিপ্লবী কর্মকাণ্ড করেন। তার মধ্যে ১৯০৮ সালে নন্দলাল ব্যানার্জির হত্যা (ক্ষুদিরাম বসুকে ফাঁসি দেওয়ার জন্য এই পুলিশ অফিসার দায়িত্বে ছিলেন) এবং ১৯১৪ সালে রডা কোম্পানির অস্ত্রলুণ্ঠন। ১৯১৪ সালেই, হেমচন্দ্রকে রডা কোম্পানির অস্ত্রলুণ্ঠন মামলায় গ্রেপ্তার করা হয়েছিল এবং ১৯১৮ সালে তাকে রাজবন্দী হিসাবে হাজারীবাগ কেন্দ্রীয় কারাগারে প্রেরণ করা হয়েছিল। বিভিন্ন কারাগারে ৬ বছর কারাদণ্ডের পরে ১৯২০ সালে তিনি মুক্তি পেয়ে কলকাতায় আসেন ও গোপনে দল সংগঠনে সক্রিয় হন। ১৯২৬ সালে মুক্তি সংঘের সদস্যরা বেণু নামে একটি মাসিক পত্রিকা শুরু করেন। ১৯২৮ সালে কলকাতা কংগ্রেসে তিনি ও তার দল বিশেষ ভূমিকা পালন করেন। এই কংগ্রেস অধিবেশনে বেঙ্গল ভলান্টিয়ার্স নামে দলটি গঠিত হয়েছিল তার কার্যাবলি মুক্তিসংঘের সদস্যদের পরিচালনায় পরবর্তীকালে বাংলার বিভিন্ন স্থানে ছড়িয়ে পড়ে। এই দলের সদস্যরা মেদিনিপুরের তিন জন এবং কুমিল্লার একজন ম্যাজিস্ট্রেটকে হত্যা করেন। হেমচন্দ্র ও সত্যরঞ্জন বকসি পরিচালিত মুক্তিসংঘ পরিচিত হয় বেঙ্গল ভলান্টিয়ার্স নামে। বিনয়-বাদল-দীনেশের অলিন্দ-যুদ্ধকে সফল করতে সহায়তা করেন। ১৯৩০ সালে দার্জিলিং-এ তদানীন্তন বাংলার গর্ভনর জন অ্যান্ডারসনকে হত্যার চেষ্টা করেন। ১৯৩৮ সালে সুভাষচন্দ্রের সমর্থনে সরব হন। ১৯৩০ সাল থেকে ১৯৪৬ সালের মধ্যে জেলের বাইরে ছিলেন মাত্র দেড় বছর। এই অকৃতদার বিপ্লবী ভারত সরকারের তাম্রপত্র প্রত্যাখ্যান করেছিলেন।
রাশি বানি

রাশি বানি () হলেন একজন ভারতীয় থিয়েটার এবং চলচ্চিত্র অভিনেত্রী। তিনি ভীষ্ম সাহনীর "মাধবী", মঞ্জুলা পদ্মনাভনের "হিডেন ফায়ার্স" এবং অঁতোয়ান দ্য স্যাঁত-এগজ্যুপেরির "দ্য লিটল প্রিন্স" এর মতো নাটকে অভিনয় করেছেন। তিনি "দ্য লিটল প্রিন্সে" পরিচালক অরবিন্দ গৌরের সাথে কাজ করেছেন। রাশি বানি রাহুল গান্ধীর সাথে সাহারা ইন্ডিয়া গ্রুপ দ্বারা প্রকাশিত "৫০ আইকন: ভারতের উদীয়মান ব্যক্তিত্ব"-এর তালিকায় একজন ছিলেন। রাশি বানি স্ব-অনুসন্ধান এবং সৃজনশীল প্রকাশের জন্য "আমার একটি স্বপ্ন আছে" নামক থিয়েটার ওয়ার্কশপের জন্যও অধিক পরিচিতি লাভ করেছেন।
তিনি ইব্রাহিম আলকাজির অধীনে লিভিং থিয়েটার একাডেমিতে কাজ করেছেন। তিনি ন্যাশনাল ইনস্টিটিউট অফ ফ্যাশন টেকনোলজি (এনআইএফটি)-র অতিথি অধ্যাপক হিসেবে কাজ করেছেন। এছাড়াও তিনি ভারত ও বিদেশের বেশ কয়েকটি স্কুল, কলেজ এবং নামকরা প্রতিষ্ঠানে ব্যাপকভাবে বক্তৃতা দিয়েছেন। রাশি স্কুলে বাচ্চাদের জন্য থিয়েটার কর্মশালারও আয়োজন করেছেন এবং এনজিওদের (অ-শাসকীয় সংস্থা) সাথে নিয়ে বেশ কয়েকটি সামাজিক সমস্যা দূরীকরণে কাজ করেছেন।
তিনি জয়পুরের মহারাণী গায়ত্রী দেবী স্কুল হতে উচ্চমাধ্যমিক স্তরের পড়াশোনা শেষ করেছেন। এছাড়াও তিনি দিল্লী বিশ্ববিদ্যালয়ের অধীনে শ্রী ভেঙ্কটেশ্বর কলেজ হতে পড়াশোনা করেছেন এবং আলাবামা বিশ্ববিদ্যালয় এবং রুটজার্স বিশ্ববিদ্যালয়ের থিয়েটার বিভাগে পড়াশোনা করেছেন।
রাশি ন্যাশনাল স্কুল অফ ড্রামায় শিশুদের জন্য থিয়েটার কর্মশালারও আয়োজন করেছিলেন। তিনি মুম্বইয়ের ন্যাশনাল সেন্টার ফর পারফর্মিং আর্টস-এ কানহাই লালের অধীনে এসএনএ থিয়েটার কর্মশালায় অংশ নিয়েছিলেন। স্নাতক সম্পন্ন করার পরে, রাশি আলাবামা বিশ্ববিদ্যালয় এবং মার্কিন যুক্তরাষ্ট্রের নিউ জার্সির রুটজার্স বিশ্ববিদ্যালয়ে থিয়েটার আর্টস এবং ডিজাইন বিভাগ হতে প্রশিক্ষণ গ্রহণ করেছিলেন। তিনি এইচআরডি (মানব সংস্থান) -এর সংস্কৃতি বিভাগ হতে ইয়াং আর্টিস্ট স্কলারশিপ অ্যান্ড জুনিয়র ফেলোশিপ, রুবি লয়েড আর্টিস্টিক অ্যান্ড একাডেমিক এক্সিলেন্স এবং সেরা আন্তর্জাতিক শিক্ষার্থী বৃত্তি পুরস্কার অর্জন করেছেন। তিনি বেথ হেনলির "অ্যাবান্ডেন্স" এবং জুল ফেইফারের "ফেইফারস পিপল"-এর মতো অনেক নাটকের প্রধান চরিত্রে অভিনয় করেছিলেন এবং কর্মা ইবসেন, ওয়ার্ড হারবাউয়ার এবং অ্যান কারমাইকেলের মতো পরিচালকদের সাথে কাজ করেছিলেন।
ভারতে ফিরে এসে তিনি অরবিন্দ গৌরের কাছে একক অভিনয়ের জন্য বিশেষ ভাষা শিখতে শুরু করেছিলেন। রাশি অস্মিতা থিয়েটারের জন্য বেশ কয়েকটি নাটকে অভিনয় করেছেন। তিনি ইয়ং আর্টিস্ট স্কলারশিপ পেয়ে কলকাতার শ্যামানন্দ জালানের অধীনে কাজ করেছিলেন। তিনি বিজয় তেন্ডুলকরের "খামোশ! আদালত জারি হ্যায়" (অনুবাদ: চুপ! আদালত চলছে) এবং "চার শো করোড় ভুলক্কর"-এর মতো অনেকগুলো প্রোডাকশনের অংশ ছিলেন। মার্কিন ডার্ক কৌতুক (নিষিদ্ধ/
গুরুতর বা আলোচনার জন্য বেদনাদায়ক বিষয়কে হাল্কা করা) থেকে অনুবাদ করা "নভ তারোঁ সে খণ্ডিত পুলকিত"-এর প্রযোজনা করার মাধ্যমে তিনি পরিচালনায় অভিষেক করেন। এমএইচআরডি ফেলোশিপের আওতায় তিনি মণিপুরে অবস্থিত পদ্মশ্রী রতন থিয়ামের থিয়েটারে একটি গবেষণামূলক প্রবন্ধ লিখেছেন।
রাশি বানির মা ন্যাশনাল স্কুল অফ ড্রামার প্রাক্তন শিক্ষার্থী ছিলেন। রাশির স্বামী ড. পরাগ ভার্গব আইআইটি বোম্বেতে অধ্যাপনার দায়িত্ব পালন করছেন।
সঞ্জনা গলরানী

সঞ্জনা গলরানী (তার মঞ্চের নাম সঞ্জনা দ্বারা অধিক পরিচিত) হলেন একজন ভারতীয় মডেল ও চলচ্চিত্র অভিনেত্রী।
তিনি তামিল-তেলুগু দ্বিভাষিক চলচ্চিত্র "ওড়ু কদল সেভিয়ার" (২০০৬)-এ অভিনয়ের মাধ্যমে চলচ্চিত্র জগতে আত্মপ্রকাশ করেছিলেন এবং তারপরেই কন্নড় ভাষার চলচ্চিত্র "গান্ডা হেনদাথির" (২০০৬) বিতর্কিত এক চরিত্রে অভিনয়ের মাধ্যমে সকলের নজরে আসেন। ২০০৮ সালে তেলুগু চলচ্চিত্র "বুজ্জিগাড়ুতে" তিনি একটি পার্শ্ব চরিত্রে অভিনয় করেছেন।"" তিনি দ্বিভাষিক অপরাধ বিষয়ক ধারাবাহিক "দন্ডুপাল্য ২-এ" চন্দ্রি চরিত্রে অভিনয় করেছেন।""
সঞ্জনা ভারতের কর্ণাটকের বেঙ্গালুরুতে জন্মগ্রহণ করেছেন এবং সেখানেই তার শৈশব অতিবাহিত করেছেন। সঞ্জনা হচ্ছেন সিন্ধি বংশোদ্ভূত। যখন তিনি তার পিইউসি করছিলেন, তখন তিনি তার প্রথম মডেলিংয়ের প্রস্তাব পেয়েছিলেন। আংশিক সময়ের মডেল হিসাবে কাজ করে তিনি পড়াশোনা চালিয়ে যান। তিনি ৬০-টিরও বেশি টেলিভিশন বিজ্ঞাপনে মডেল হিসেবে উপস্থিত হয়েছেন, যার মধ্যে জন আব্রাহামের সাথে ফাস্ট্র্যাকের একটি বিজ্ঞাপন সর্বাধিক উল্লেখযোগ্য। তার নিক্কি গলরানী নামে এক বোন রয়েছেন, তিনিও একজন অভিনেত্রী।
বেশ কয়েকটি টেলিভিশন বিজ্ঞাপনে উপস্থিত হওয়ার পরে, একজন শিশু শিল্পী হিসেবে সঞ্জনা "সোগগাদু" এবং "পান্ডুরাঙ্গা ভিট্টালা" নামক চলচ্চিত্রে অভিনয় করেছেন। অতঃপর তিনি "গান্ডা হেনদাথি" নামক চলচ্চিত্রের কেন্দ্রীয় চরিত্রে অভিনয়ের প্রস্তাব পান।"" তার প্রথম মুক্তিপ্রাপ্ত তামিল তথ্যচিত্রটি হচ্ছে "অরু কাধাল সিবীর" নামক একটি পূর্ণ দৈর্ঘের চলচ্চিত্র। দ্য হিন্দুর এস আর অশোক কুমার সঞ্জনা সম্পর্কে লিখেছিলেন যে, " তিনি খুব সুন্দরী তবে তার অভিনয়ের দিকে তাঁকে আরও খাটতে হবে"।
"গান্ডা হেনদাথি", (যেটি হিন্দি চলচ্চিত্র "মার্ডার" (২০০৪)-এর কন্নড় পুনর্নির্মাণ) হচ্ছে হলিউড চলচ্চিত্র "আনফেইথফুল" (২০০২)-এর একটি রূপান্তর। এই চলচ্চিত্রটি "মোগুডু পেল্লাম ও বয় ফ্রেন্ড" হিসাবে তেলুগু ভাষায় মুক্তি পেয়েছিল। নাওরানিং.কম-এর একজন পর্যালোচক তার আবেগময় অভিনয়ের সমালোচনা করেছিলেন, অন্যদিকে সিফিতে লেখা হয়েছিল, "সঞ্জনা একটি শালীন আত্মপ্রকাশ করেছেন এবং তিনি অত্যন্ত সাহসী একজন অভিনেত্রী। তিনি তার চরিত্রের প্রতি ন্যায়বিচার করেছেন"।
২০১৩ সালে তিনি "জগন নির্দোষী" তে অভিনয়ের মাধ্যমে তেলুগু চলচ্চিত্রে অভিষেক করেন। এই চলচ্চিত্রটি পদ্মালয় ফিল্মের অধীনে নির্মিত হয়েছিল এবং কন্নড় ভাষায় "মহানাধি" নামে মুক্তি দেওয়া হয়েছিল। এটি ছিল কেন্দ্রীয় চরিত্রে তার প্রথম চলচ্চিত্র। তারপরে তাঁকে "নেনেম… চিন্না পিল্লানা?" নামক চলচ্চিত্রে অভিনয় করতে দেখা গিয়েছে। বর্তমানে তিনি আরপি পটনায়েক পরিচালিত "সারদা" নামে একটি তেলুগু চলচ্চিত্রে অভিনয় করছেন।
২০১৭ সালে, সঞ্জনাকে দ্বিভাষিক অপরাধ বিষয়ক ধারাবাহিক "দন্ডুপাল্য ২"-এ চন্দ্রি চরিত্রে অভিনয় করতে দেখা গিয়েছে।""
বম্বর বৈনি

বম্বর বৈনি হল অম্বার সাথে ঘনিষ্ঠভাবে চিহ্নিত দেবী (মাতা দেবী) এর আঞ্চলিক অবতার: তাঁর নামটির অর্থ "সিংহের উপর চড়া শক্তির ক্ষমতাশালী দেবী", এবং তিনি লৌন্ডি শহরে অবস্থিত একটি পাহাড়ে বাস করেন।
লৌন্ডি শহরের প্রাণকেন্দ্র থেকে প্রায় ১ কিলোমিটার দূরে পাহাড়ের চূড়ায় শ্রী দেবী বম্বর বৈনি জ্বি এর হিন্দু মন্দির অবস্থিত। লৌন্ডি ভারতের মধ্য প্রদেশের ছত্রপুর জেলায় অবস্থিত। ভক্ত এবং দর্শনার্থীরা পাহাড়ের চূড়ায় প্রায় ৪৫০ ধাপে উঠে মন্দিরে পৌঁছেন। সারা বছরই হাজার হাজার ভক্ত মন্দিরে ভিড় করেন। অনুমান করা হয় যে এই উপাসনালয়টি ১৭-১৮ শতাব্দী থেকে অস্তিত্বে আছে। মন্দিরের সামনে পাহাড়ের নিচে একটি মনোরম পুকুর দেখা যায়। এটি বুন্দেলখণ্ডের একটি গুরুত্বপূর্ণ ধর্মীয় স্থান।
বম্বর বৈনি মন্দিরটি নিজেই স্থানীয় অঞ্চলের অন্যতম তীর্থস্থান, যা প্রতিবছর হাজার হাজার দর্শনার্থীকে আকর্ষণ করে, বিশেষত প্রতিবছর এপ্রিল ও অক্টোবরে নবরাত্রি মেলার জন্য, যা হিন্দুদের দ্বারা বার্ষিক উপবাসের দিন।
নিকটতম সিভিল বিমানবন্দরটি হল খাজুরাহো। মহোবা, খাজুরাহো এবং হরপালপুর রেলওয়ে স্টেশনগুলো নিকটে অবস্থিত, যা একে ভারতের কয়েকটি বড় শহরের সাথে সংযুক্ত করে।
স্থানটিতে উপাসনার উৎসব সম্পর্কিত অন্যতম পৌরাণিক কাহিনী, স্থানীয় এক যাজকের স্বপ্নের সাথে সম্পর্কিত। কথিত আছে যে দেবী স্বপ্নে পুরোহিতের কাছে এসে পাহাড়ের চূড়ায় তাঁর অবস্থান সম্পর্কে জানালেন। পরের দিন সকালে, পুরোহিত এবং লৌন্ডির আরও কিছু প্রবীণ দায়িত্বশীল নাগরিকরা প্রাণ ঝুঁকি নিয়ে পাহাড়ের উপরে উঠলেন, তারা একটি বিশাল গুহায় একটি বড় পাথরের উপর একটি ছোট গর্তে দেবীর শিলালিপিটি পেয়েছিলেন।
সেই দিনগুলিতে পাহাড়টি সিংহ, বাঘ ইত্যাদির মতো বন্য প্রাণীদের দ্বারা পরিপূর্ণ ছিল, তাই স্থানীয়রা বিশ্বাস করেন যে দেবীকে যথাযথভাবে 'বাব্বার বাহিনী' নামে অভিহিত করা হয়েছিল, অর্থাৎ সিংহতে আরোহণ, যা পরবর্তী সময়ে 'বম্বর বৈনি' হয়ে ওঠে। শহরের লোকেরা তখন পাথরের উপরেই মন্দির তৈরির সিদ্ধান্ত নেয়। দীর্ঘ সিঁড়িটি পরে তৈরি হয়, এবং মন্দিরের উন্নতির জন্য কাজ এখন পর্যন্ত অব্যাহত রয়েছে।
বম্বর বৈনি একটি বড় পাথরের গর্তে অল্প বয়স্ক দেবী হিসাবে খোদাই করা আছে। তাকে রাখা হয়েছে অলঙ্কৃতভাবে সাধারণ শাড়ি এবং প্রচুর গহনা পড়া অবস্থায়। শিলার গর্তটিতে পর্যাপ্ত আলো না থাকায় মূল শিলালিপির ছবি তোলা কঠিন।
বয়াকোন্ডা গঙ্গাম্মা

বয়াকোন্ডা গঙ্গাম্মা হচ্ছে গঙ্গাম্মা দেবীর (শক্তি অবতার) মন্দিরের স্থান, যা মদনাপল থেকে ২০ কিলোমিটার এবং বেঙ্গালুরু থেকে ১৫০ কিমি; এটি ভারতের চৌদ্দপল্লী মন্ডল, দিগুবপল্লি পঞ্চায়েত, পুঙ্গুনুর তালুক, চিত্তুর জেলা, ভারতের অন্ধ্র প্রদেশ রাজ্যে অবস্থিত। এখানে একটি হিন্দু তীর্থস্থানও রয়েছে।
অনেক শতাব্দী আগে আদিবাসী বোয়া এবং ইয়েলিকরা পাহাড়ের আশেপাশের বনাঞ্চলে বাস করত। তারা উঠে দাঁড়িয়ে নবাবদের অত্যাচারী ও স্বয়ংক্রিয় শাসনের বিরোধিতা করেছিল। তারা মুসলিম সৈন্যদের বিরুদ্ধে পাল্টা ধাওয়া করে এবং তাদের তাড়া করে। গোলকোন্ডা নবাব বিদ্রোহটি কাটাতে অতিরিক্ত সৈন্য নিয়ে এসেছিলেন। বোয়া আদিবাসীরা মুসলিম সেনাবাহিনীর আক্রমণ প্রতিহত করতে না পেরে বনে পালিয়ে পাহাড়ের কাছে সিজদা করে এবং তাদের রক্ষার জন্য সর্বশক্তিমানের কাছে প্রার্থনা করে। দেবী শক্তির আত্মা পাহাড় থেকে নেমে এসে আদিবাসীদের রক্ষা করেছিল এবং নবাবের সেনাবাহিনীকে চূর্ণ করেছিল। স্থানীয় লোকেরা বলেছেন যে শক্তি বটবৃক্ষের ডালায় সৈন্যদের মাথা বেঁধে রেখেছে। বিজয়ের মুহূর্তে বোয়ারা গঙ্গাম্মা মন্দির তৈরি করেছিলেন, যা তাদেরকে দুষ্ট শক্তির বিরুদ্ধে রক্ষা করেছিল তথা বহু শতাব্দী ধরে বিখ্যাত হয়ে রয়ে গিয়েছে।
এটা বিশ্বাস করা হয় যে, যে দেবী ভক্তদের জন্য তাঁর আশীর্বাদ দিয়েছিল তাকে প্রাচীন স্থানীয় 'বোইয়া'  নামক গোষ্ঠী আবিষ্কার করে এবং তখন থেকেই তারা দেবীর প্রতি তাদের ভক্তি ও প্রার্থনা নিবেদন করে।
গঙ্গাম্মা দেবীর মন্দিরটি পাহাড়ের শীর্ষে অবস্থিত বহু প্রাচীন মন্দিরগুলির মধ্যে একটি। "বাইকোন্দা" শব্দটি "বা-এ-কন-দা" হিসাবে উচ্চারণ করা হয়েছে যার অর্থ একটি পর্বত যাতে একটি কূপ রয়েছে। দেবী এই কূপের ঠিক পাশেই থাকেন এবং বিশ্বাস করা হয় যে তিনি খুব শক্তিশালী। এই দেবী সমস্ত মন্দকে ধ্বংস করতে পরিচিত এবং যারা আন্তরিকভাবে তাঁর উপাসনা করেন তারা সফল হতে বাধ্য। তার মন্দিরটি ভেঙ্কটেশ্বরের বোনকে উৎসর্গকৃত।
ভক্তরা এখানে এসে তাদের ইচ্ছা নিবেদন করেন এবং ইচ্ছাটি সত্য হয়ে গেলে তারা ফিরে আসেন দেবী গঙ্গাম্মার কাছে নৈবেদ্য দেওয়ার জন্য যা তারা তাদের ইচ্ছা সত্য হয়ে গেলে দেওয়ার জন্য রাজি হয়ে থাকেন।
কূপ থেকে আসা জলটি অনেক ত্বকের রোগ নিরাময় করে বলে বিশ্বাস করা হয়। স্থানীয় লোকেরা বিশ্বাস করেন যে পুষ্করিনী জল খুব শক্তিশালী এবং এটি জমিতে ছিটিয়ে দিলে ভাল ফসল পাওয়া যাবে। ভক্তরা দেবতার মাথায় ফুল রেখে তাদের ইচ্ছা পূরণ হবে কিনা তা পরীক্ষা করতে পারেন। স্থানীয়রা বিশ্বাস করেন যে ফুলটি ডানদিকে পরলে তা ইতিবাচক এবং বামে পরলে নেতিবাচক। এখানে আগত ভক্তদের কূপের পবিত্র জল "তীর্থ" গ্রহণ করার নিয়ম, যা সাধারণ বিশ্বাস অনুযায়ী মন্দকে নিরাময় করে এবং কুফল থেকে মুক্তি দেয়।
দেবীর জন্য নৈবেদ্য সাধারণত একটি মুরগী বা একটি মেষ যা দেবীর উদ্দেশ্যে উৎসর্গ করা হয় এবং মাংস একই জায়গায় রান্না করে পরিবারের সমস্ত সদস্যরা যাঁরা সাথে এসেছিলেন তাদের খাওয়ানো হয়।বছরে একবার মন্দিরে নবরত্রি উৎসব সমগ্র ভারত, বিশেষত দক্ষিণের লক্ষ লক্ষ লোককে নিয়ে আসে।
১৯৯০ সালে অন্ধ্র প্রদেশের অর্থ বরাদ্দকারি বিভাগ কর্তৃক গঙ্গাম্মা মন্দিরটি দখল করা হয়। তখন থেকে একজন নির্বাহী কর্মকর্তা মন্দিরটির প্রশাসনের দায়িত্বে থাকেন এবং মন্দিরটি বিকাশের চেষ্টা এবং ভক্তদের জন্য সুযোগ-সুবিধা তৈরি করা হয়।
আরতী ছাবড়িয়া

আরতী ছাবড়িয়া হলেন একজন ভারতীয় অভিনেত্রী এবং প্রাক্তন মডেল, যিনি হিন্দি, তেলুগু, পাঞ্জাবি এবং কন্নড় ভাষার চলচ্চিত্রে অভিনয়ের মাধ্যমে অধিক জনপ্রিয়তা অর্জন করেছেন।
অভিনেত্রী আরতি ছাবড়িয়া মাত্র ৩ বছর বয়সে একটি বিজ্ঞাপনের মডেল হয়ে তাঁর কর্মজীবন শুরু করেছিলেন। তাঁর প্রথম বিজ্ঞাপনটি ছিল ফ্যারেক্সের জন্য একটি প্রেস বিজ্ঞাপন। এর পরে তিনি ম্যাগি নুডলস, পেপসডেন্ট টুথপেস্ট, ক্লিন অ্যান্ড ক্লিয়ার ফেস ওয়াশ, আমুল ফ্রস্টিক আইসক্রিম, ক্র্যাক ক্রিম, এলএমএল ট্রেন্ডি স্কুটার এবং কল্যাণ জুয়েলার্সের (সাম্প্রতিক সময়ে) মতো নামকরা প্রতিষ্ঠানের পণ্যের বিজ্ঞাপনে একজন মডেল হিসেবে উপস্থিত হয়েছেন। তিনি এপর্যন্ত প্রায় ৩০০টিরও বেশি টেলিভিশন বিজ্ঞাপনে মডেলিংয়ের কাজ করেছেন।
তিনি ১৯৯৯ সালের নভেম্বর মাসে মিস ইন্ডিয়া ওয়ার্ল্ডওয়াইড ২০০০-এর প্রতিযোগিতায় জয়লাভ করেছিলেন। এই প্রতিযোগিতা জয়ের পরে, তিনি সুখবিন্দর সিংয়ের 'নশা হ্যায় নশা হ্যায়', হ্যারি আনন্দের 'চাহত', অবধূত গুপ্তার জন্য 'মেরি মধুবালা', আদনান সামির জন্য 'রুঠে হুয়ে হো কিঁয়ু'র মতো জনপ্রিয় মিউজিক ভিডিও অভিনয় করেছেন। ২০০২ সালে মুক্তি পাওয়া বলিউডের চলচ্চিত্র "তুমসে আচ্ছা কৌন হ্যায়" তে নয়না দীক্ষিত চরিত্রে অভিনয়ের মাধ্যমে চলচ্চিত্র জগতে অভিষেক করেন। ২০১১ সালে তিনি কালার্স টিভিতে প্রচারিত জনপ্রিয় রিয়ালিটি অনুষ্ঠান একজন প্রতিযোগী হিসেবে অংশগ্রহণ করেছিলেন; যেখানে তিনি উক্ত অনুষ্ঠানে শিরোপা জয় করেছিলেন।
২০১৭ সালের ১১ই এপ্রিল তারিখে, আরতি ছাবড়িয়া ইউটিউবের রয়্যাল স্ট্যাগ লার্জ স্বল্পদৈর্ঘ্যের চলচ্চিত্র নামে একটি চ্যানেলের মাধ্যমে "মুম্বই বারাণসী এক্সপ্রেস" নামে একটি স্বল্পদৈর্ঘ্যের চলচ্চিত্র প্রকাশ করেন। এই চলচ্চিত্র পরিচালনা এবং প্রযোজনার কাজ করার মাধ্যমে তিনি চলচ্চিত্র জগতে একজন প্রযোজক এবং পরিচালক হিসেবে অভিষেক করেন। তিনি জাতীয় ও আন্তর্জাতিক চলচ্চিত্র উৎসবে মুম্বই বারাণসী এক্সপ্রেসের জন্য বেশ কয়েকটি পুরস্কার লাভ করেন। যার মধ্যে কলকাতা শর্টস আন্তর্জাতিক চলচ্চিত্র উৎসব (২০১৬), জয়পুর আন্তর্জাতিক চলচ্চিত্র উৎসব (২০১৭) এবং ঋষিকেশ আর্ট অ্যান্ড ফিল্ম ফেস্টিভালে (২০১৭) 'জুরির বিশেষ উল্লেখ' বিভাগে পুরস্কার জয় অন্যতম। এছাড়াও এই চলচ্চিত্রটি ন্যাশনাল অ্যাওয়ার্ড ফর বেস্ট ফিল্ম অ্যাট দ্য ইন্টারন্যাশনাল ফেস্টিভ্যাল অফ শর্ট ফিল্মস অন কালচার অ্যান্ড ট্যুরিজম (২০১৭)-এ পুরস্কার লাভ করেছে। এই চলচ্চিত্রে অভিনয়ের জন্য উত্তর ক্যারোলিনা দক্ষিণ এশীয় চলচ্চিত্র উৎসব (২০১৭)-এ দর্শন জারিওয়ালা "সেরা অভিনেতা" বিভাগে পুরস্কার পেয়েছিলেন।
সোনু ওয়ালিয়া

সোনু ওয়ালিয়া (জন্ম ১৯শে ফেব্রুয়ারি ১৯৬৪) হলেন একজন বলিউড অভিনেত্রী, মিস ইন্ডিয়া প্রতিযোগিতায় বিজয়ী এবং মডেল। ১৯৮৯ সালে, তিনি তাঁর অভিনীত "খুন ভরি মাঙ্গ" (১৯৮৮) ছবির জন্য ফিল্মফেয়ার শ্রেষ্ঠ পার্শ্ব অভিনেত্রী পুরস্কার অর্জন করেছিলেন। সোনু ওয়ালিয়া একজন মনোবিজ্ঞানের স্নাতক এবং সাংবাদিকতার ছাত্রী। তিনি বিজ্ঞাপন মডেল হয়ে তাঁর কর্ম জীবন শুরু করেছিলেন। এরপর তিনিমিস ইন্ডিয়া প্রতিযোগিতায় যোগ দেন।
সোনু ১৯৬৪ সালের ১৯শে ফেব্রুয়ারি দিল্লির পাঞ্জাবি ভাষী ওয়ালিয়া পরিবারে জন্মগ্রহণ করেছিলেন। তাঁর বাবা ভারতীয় সেনাবাহিনীতে অফিসার ছিলেন। জন্মের পর তাঁর নাম দেওয়া হয়েছিল সোনিয়া। পরে তাঁর নামকরণ করা হয় সোনু। তিনি মনোবিজ্ঞানে স্নাতক ডিগ্রি অর্জন করেছেন।
সোনু ১৯৮৫ সালে মিস ইন্ডিয়া প্রতিযোগিতা জিতেছিলেন এবং এরপর তিনি মিস ইউনিভার্স ১৯৮৫ প্রতিযোগিতায় যোগদান করে ছিলেন। ১৯৮৪ সালের মিস ইন্ডিয়া জুহি চাওলার কাছ থেকে তিনি দায়িত্ব গ্রহণ করেছিলেন এবং এর এক বছর পর, তাঁর দায়িত্ব শেষ করে, ১৯৮৬ সালে, মেহের জেসিয়ার মাথায় তিনি মুকুট তুলে দেন। ১৯৮৬ সালে "শর্ত" চলচ্চিত্র দিয়ে তিনি তাঁর অভিনয়ের সূচনা করেছিলেন। ১৯৮৮ সালে, তিনি" আকর্ষণ " ছবিতে অভিনয় করেছিলেন। এই ছবির কিছু সাহসী দৃশ্যের জন্য তাঁকে মনে রাখা হয়েছে। সেই বছরেই তিনি রাকেশ রোশন পরিচালিত" খুন ভরি মাঙ্গ " চলচ্চিত্রে অভিনয় করেন। এই ছবির প্রধান চরিত্রে অভিনয় করেছিলেন রেখা এবং কবীর বেদী। এই ছবির জন্য তিনি ফিল্মফেয়ার শ্রেষ্ঠ পার্শ্ব অভিনেত্রী পুরস্কার জিতেছিলেন।
১৯৮৮ থেকে ১৯৯০ সাল পর্যন্ত, তিনি টিভিরমহাভারত ধারাবাহিকে বব্রুবাহনের মাচিত্রাঙ্গদার ভূমিকায় অভিনয় করেছিলেন। তিনি টম অল্টার এবং শাহবাজ খানের সাথে "বেতাল পচ্চিসি" নামে একটি টিভি ধারাবাহিকে অভিনয় করেছিলেন।
১৯৯২ সালে মুক্তিপ্রাপ্ত "দিল আশনা হ্যায়" ছবিতে প্রথমবার পরিচালক হিসেবে হেমা মালিনীর পরিচালনায় সালমা চরিত্রে অভিনয়ের জন্য সোনু ওয়ালিয়াকে সর্বশেষ বার দেখা গিয়েছিল।
ওয়ালিয়া বিবাহ করেছিলেন মার্কিন যুক্তরাষ্ট্রে অবস্থিত একজন এনআরআই (অনাবাসী ভারতীয়) সূর্য প্রকাশকে, যিনি ছিলেন হোটেলমালিক এবং ভারতীয় চলচ্চিত্র নির্মাতা। ১৯৯৫ সালে পুনেতে একটি শান্ত অনুষ্ঠানে তাঁদের বিবাহ হয়। কিন্তু ২০১০ সালে, দুর্ভাগ্যক্রমে, সূর্য প্রকাশের মৃত্যু হয়। তাঁদের একটি কন্যা সন্তান রয়েছে। তিনি ভারত এবং আমেরিকার মধ্যে যাওয়া আসা করেন এবং থাকেন।